**Svenja Ilona Hahn** (født 1989) er en tysk politiker fra Freie Demokratische Partei (FDP) som har tjenestegjort som medlem av Europaparlamentet siden 2019.

I valget til Europaparlamentet 2019 stilte hun som toppkandidat for Junge Liberale og FDP Hamburg på andre plass på FDPs føderale liste og ble innvalgt til en plass i EU-parlamentet for første gang. Siden 2022 har hun vært vice leder for Alliance of Liberals and Democrats for Europe Party (ALDE), den europeiske paraplyorganisasjonen for FDP.

Biografi
--------

Svenja Hahn vokste opp i Schleswig-Holstein. Hun studerte historie og kulturvitenskap ved Justus-Liebig-Universität Giessen og medievitenskap ved Humboldt-Universität zu Berlin.
Hahn bor i sin hjemmeby Hamburg og arbeidet for selskapet Edding AG fra 2015 og frem til valget til EU-parlamentet 2019.

### Politisk karriere

Hahn har vært medlem i FDP siden 2010. Siden 2016 har hun vært observerende medlem av styret for FDP Hamburg. Fra 2016 til 2018 var hun nestleder og fra 2018 til 2020 leder for European Liberal Youth LYMEC), den europeiske paraplyorganisasjonen for liberale ungdomsforeninger i Europa.

Hahn ble nominert av Junge Liberale og deres regionale FDP-forbund som toppkandidat for valget til Europaparlamentet 2019. Ved FDPs europeiske partikonferense i 2019 gikk hun seirende ut av en omstemming om andreplassen på listen med 73 prosent mot 21 prosent mot det sittende medlemmet Nadja Hirsch. I EU-valgkampen 2019 beskrev WirtschaftsWoche henne som "FDPs nye europeiske ansikt" og selv beskriver hun seg som "ikke påvirket av det nasjonale perspektivet".

Foran Europavalget 2024 ble Hahn enstemmig valgt som FDP Hamburgs toppkandidat for FDPs føderale liste. Hun er nominert til andreplass på FDPs liste foran EU-valget, like bak Marie-Agnes Strack-Zimmermann.

I EU-parlamentet er hun medlem av fraksjonen Renew Europe i Europaparlamentets komité for det indre markedet og forbrukerbeskyttelse, komitéen for internasjonal handel og som koordinator i spesialkomitéen for kunstig intelligens i den digitale tidsalderen. 

Fra 2020 til 2022 var hun første nestleder for European Liberal Forum, den europeiske liberale politiske stiftelsen. I juni 2022 ble Hahn valgt til nestleder for ALDE-partiet. Siden 2022 har Hahn også vært føderal leder for FDPs spesialistkomité for internasjonal politikk.

Referanser
----------

1. ↑  «Alle Gewählte in alphabetischer Reihenfolge». *Der Bundeswahlleiter* **(tysk)**. Besøkt 14. mars 2024.
2. 1 2  Severin Weiland: *Geschlossen am Scheideweg*, SPIEGEL Online 27. januar 2019, Besøkt 14. mars 2024
3. ↑ . Besøkt 14 mars 2024
4. ↑  dpa: «Hamburger FDP wählt Svenja Hahn zur Europa-Kandidatin». *Süddeutsche Zeitung* **(tysk)**. 16. november 2018. Besøkt 14. mars 2024.
5. ↑  Benedikt Becker (26. januar 2019). «Wie die FDP mit jungen Kandidaten punkten will». *Wirtschaftswoche* **(tysk)**. wiwo.de. Besøkt 14. mars 2024.
6. ↑  «Hamburger FDP nominiert Hahn als Spitzenkandidatin für Europawahl | - Nachrichten - Hamburg». *ndr.de* **(tysk)**. 26. november 2023. Besøkt 14. mars 2024.
7. ↑  «Svenja Hahn - Abgeordnete im Europäischen Parlament».
8. ↑ . Besøkt 14. mars 2024
9. ↑  «Board of Directors» **(engelsk)**. Arkivert fra originalen 28. juli 2021. Besøkt 14. mars 2024.